
Javaslat Budapest Főváros XIV. Kerület Zugló Önkormányzata Képviselő-testülete 
Gazdasági Bizottsága új bizottsági tagjának megválasztásával kapcsolatos döntés meghozatalára


I. Előzmények
A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdése értelmében „a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.”

Az Mötv. 58. § (1) bekezdése szerint:
„A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.”

Az Mötv. 58. § (3) bekezdése szerint:
„A bizottság elnöke, tagja e megbízatásáról írásban lemondhat. A lemondásáról szóló nyilatkozatot a polgármester részére kell benyújtani. A megbízatás a lemondásban meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napján szűnik meg. A lemondás nem vonható vissza, továbbá érvényességéhez nem szükséges a képviselő-testület elfogadó nyilatkozata.”

Budapest Főváros XIV. Kerület Zugló Önkormányzata Képviselő-testületének a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete (a továbbiakban: SZMSZ) jelenleg akként rendelkezik, hogy a Gazdasági Bizottság képviselő tagjainak száma 5 fő, nem képviselő tagjainak száma 4 fő.

Az SZMSZ 14. §-a szerint: „Állandó bizottságok:”
„c) a Gazdasági Bizottság, képviselő tagjainak a száma: öt, összesen: kilenc,”

II. Vélemények

Nemes Gábor nem önkormányzati képviselő tagként végezte a munkáját a Gazdasági Bizottságban, amely tisztségről 2026. augusztus 3. napjával lemondott. 
A megüresedett bizottsági helyre új bizottsági tag megválasztása vált szükségessé.
[bookmark: _Hlk82505372]Az érintett előzetesen hozzájárult a nyílt ülés tartásához.

Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.

Kérem a Tisztelt Képviselő-testületet, hogy az előterjesztést megtárgyalni és az önkormányzati határozati javaslatot elfogadni szíveskedjen.

III. Döntési javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 42. § 2. pontja és 50. § alapján minősített többséget igényel. 



Budapest, 2026. augusztus 26.








Rózsa András
polgármester




Előterjesztést készítette:
Polgármesteri Kabinet


Mellékletek:

1. melléklet:	határozati javaslat



1. melléklet 123-524/2026. előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
…/2026. (IX. 3.) önkormányzati határozata
a Gazdasági Bizottság nem önkormányzati képviselő tagjának megválasztásáról



Budapest Főváros XIV. Kerület Zugló Önkormányzata Képviselő-testülete úgy dönt, hogy 2026. szeptember 3. napjától a Gazdasági Bizottság nem önkormányzati képviselő tagjának megválasztja Romsics Anikót.


Határidő: 2026. szeptember 3.
Felelős: Rózsa András polgármester (Humánpolitikai Osztály útján)



